שתלי הסיליקון הם ככל הנראה ההתקן הזר הנפוץ ביותר שמותקן בגוף האדם למטרות שאינן בריאותיות. וככזה, אין מוצר שנחקר יותר לעומק ולרוחב ממנו. אלפי מחקרים ומאמרים פורסמו בנושא שתלי סיליקון בכל תחומי הרפואה השונים. אין ספק שהתקנת גוף זר מסיליקון בגוף האדם טומנת בחובה סיכונים מסוימים. אי אפשר להתעלם מכך, אך ישנן גם טענות חסרות בסיס שמתפרסמות חדשות לבקרים בעיקר ברשתות החברתיות ובקבוצות וואטסאפ אשר טוענות כי שתלי הסיליקון מסרטנים וגורמים לתחלואה רבה. אז בואו ננסה לעשות סדר בטענות אלו.